Diari Oficial de la Generalitat Valenciana


Sumari del DOGV 9942, del 23-09-2024 (2024/9672)

EXTRACTE de la Resolució de 18 de setembre de 2024, del Vicerectorat d'Innovació, Transferència i Divulgació Científica, per la qual es convoca la sèptima edició d'ajudes UJI Emprèn OnSocial.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9672

CVE
:   XXRA-O-0107-1762

Data del document
:   18-09-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I de Castelló
    * ajuda pública
    * investigació industrial
    * investigació universitària
    * desenvolupament industrial

BDNS (identif.): 785947.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/785947>

<http://www.pap.minhap.gob.es/bdnstrans/index>

*Primer. Beneficiaris*

Pot presentare la candidatura per a optar a aquestes ajudes el personal de la comunitat universitària amb un projecte de caràcter empresarial que es trobe en un avançat estat de desenvolupament (TRL8), que no s’haja materialitzat encara en la constitució d’una empresa o que, si s’ha constituït, aquesta tinga una antiguitat inferior a vuit mesos. La candidatura pot ser individual o col·lectiva. S’entén com a personal de la comunitat universitària l’alumnat de grau, màster oficial o doctorat que curse estudis a l’UJI en el curs actual o que que siga titulat o titulada de l'UJI en estudis de grau, màster o doctorat en l'UJI durant els set últims cursos acadèmics, així com el personal docent i investigador, el personal vinculat a la investigació i el personal d’administració i serveis d’aquesta institució.

*Segon. Finalitat*

La Universitat Jaume I de Castelló convoca la setena edició d’ajudes UJI Emprèn OnSocial amb el propòsit de fomentar la connexió entre la Universitat i el seu entorn socioeconòmic, per mitjà del foment d’iniciatives emprenedores desenvolupades per membres de la comunitat universitària. Aquestes ajudes són íntegrament finançades pel Banco Santander, a través del conveni signat entre aquesta institució i la Universitat.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquestes ajudes és de 30.000 €.

*Cinquè. Termini de presentació de sol·licituds*

El termini de presentació de sol·licituds i dels impresos normalitzats, juntament amb la documentació annexa (a través de la seu electrònica de la Universitat Jaume I, dirigida al Vicerectorat d’Innovació, Transferència i Divulgació Científica de l’UJI), és de deu dies hàbils comptats des de l’endemà de la publicació en el *Diari Oficial de la Generalitat Valenciana*.

  

Castelló de la Plana, 18 de setembre de 2024

(p. d. Resolució 24.05.2022; DOGV 9349, 27.05.2022)

David Cabedo Semper

Vicerector d’Innovació, Transferència i Divulgació Científica